CELEX: C2006/060/33
Language: sk
Date: 2006-03-11 00:00:00
Title: Vec C-430/05: Návrh na začatie prejudiciálneho konania podaný uznesením Symvoulio tis Epikrateias z  31. augusta 2005 , ktorý súvisí s konaním: 1. Ntionik Anonymi Etaireia Emborias H/Y, Logismikou kai Parochis Ypiresion Michanografisis (Ntionik A.E.) a 2. Ioannis Michaïl Pikoulas proti Epitropi Kefalaiagoras

11.3.2006   
            
            
               SK
            
            
               Úradný vestník Európskej únie
            
            
               C 60/16
            
         Návrh na začatie prejudiciálneho konania podaný uznesením Symvoulio tis Epikrateias z 31. augusta 2005, ktorý súvisí s konaním: 1. Ntionik Anonymi Etaireia Emborias H/Y, Logismikou kai Parochis Ypiresion Michanografisis (Ntionik A.E.) a 2. Ioannis Michaïl Pikoulas proti Epitropi Kefalaiagoras
   (Vec C-430/05)
   (2006/C 60/33)
   Jazyk konania: gréčtina
   Symvoulio tis Epikrateias podal uznesením z 31. augusta 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: 1. Ntionik Anonymi Etaireia Emborias H/Y, Logismikou kai Parochis Ypiresion Michanografisis (Ntionik A.E.) a 2. Ioannis Michaïl Pikoulas proti Epitropi Kefalaiagoras a bol doručený kancelárii Súdneho dvora 31. augusta 2005.
   Symvoulio tis Epikrateias žiada Súdny dvor, aby rozhodol o nasledujúcej otázke:
   Môže vnútroštátny zákonodarca vzhľadom na ustanovenia článku 21 smernice Európskeho parlamentu a Rady 2001/34/ES z 28. mája 2001 o prijímaní cenných papierov na kótovanie na burze cenných papierov a o informáciách, ktoré sa o týchto cenných papieroch musia zverejňovať (1) v prípade, že informácie uvedené v prospekte sa ukážu byť nepresné a zavádzajúce, upraviť správne sankcie nielen proti osobám, ktoré sú v prospekte výslovne uvedené ako zodpovedné, ale aj proti emitentovi cenných papierov, ktoré majú byť prijaté na kótovanie na burze cenných papierov, rovnako aj, bez rozdielu, proti členom jeho správnej rady bez ohľadu na to, či boli tieto osoby vo vyššie uvedenom zmysle označené za zodpovedné?
   
      (1)  Ú. v. ES L 184 zo 6.7.2001, s. 1; Mim. vyd. 06/004, s. 24.